
RAPORT DE SPECIALITATE
pentru modificarea şi completarea HCLMT nr. 229/23.04.2019 privind aprobarea cererii de finanţare pentru proiectul  ,,Înnoirea flotei de tramvaie – Etapa II” şi a cheltuielilor aferente

            Având în vedere Expunerea de motive nr. SC2019-         /         .2019 a Primarului Municipiului Timișoara și Proiectul de hotărâre pentru modificarea şi completarea HCLMT nr. 229/23.04.2019 privind aprobarea cererii de finanţare pentru proiectul  ,,Înnoirea flotei de tramvaie – Etapa II” şi a cheltuielilor aferente, facem următoarele precizări:
			Prin HCLMT nr. 229/23.04.2019 s-a aprobat cererea de finanţare pentru proiectul ,,Înnoirea flotei de tramvaie - Etapa II” finanţat prin Programul Operațional Regional 2014-2020, Axa prioritară 4, Prioritatea de investiții 4e, Obiectiv specific 4.1, apelul de proiecte nr. POR/2017/4/4.1/1 (Cod nr. POR/182/4), ca urmare a finalizarii etapei de evaluare si selectie a proiectului cu titlul ,,Înnoirea flotei de tramvaie – Etapa II”.
	In data de 04.02.2019 s-a depus proiectul cu titlul "Înnoirea flotei de tramvaie - Etapa II" spre finantare in conformitate cu cerintele Ghidului de finantare POR 2014-2020 - Axa prioritara  4 - Sprijinirea dezvoltării urbane durabile, 4e Promovarea unor strategii cu emisii scăzute de dioxid de carbon pentru toate tipurile de teritorii, în special pentru zonele urbane, inclusiv promovarea mobilităţii urbane multimodale durabile şi a măsurilor de adaptare relevante pentru atenuare, pentru finanţarea unui număr de 7  tramvaie noi. Ca urmare a aplicarii mecanismului de contractare din cadrul ghidului specific aferent apelului de proiecte POR/4/2017/4/4.1/1 pentru proiectul cu titlul "Înnoirea flotei de tramvaie - Etapa II", solicitant UAT Municipiul Timisoara, cu nr. de inregistrare V/TM/2017/4/4.1/1/906/04.02.2019, cod SMIS 129030, se demareaza etapa precontractuala.
STPT este operatorul de transport public pentru municipiul Timișoara, operând curse cu tramvaie, troleibuze și autobuze pe raza orașului, dar și pe 6 rute care deservesc comunele din Asociația Metropolitană de Transport, precum și pe două rute, între oraș și Aeroportul Internațional Traian Vuia, care sunt tratate ca rute pur municipale.
           Municipiul Timisoara doreste sa-si imbunatateasca continuu performantele in domeniul transportului public de persoane.  In acest scop are in vedere sa asigure satisfacerea continua a cerintelor si asteptarilor clientilor printr-o inalta calitate a transportului public de persoane si in acelasi timp sa protejeze mediul inconjurator prin prevenirea si controlul poluarii. 
Proiectul „Înnoirea flotei de tramvaie” este inclus în Planul de Mobilitate Urbană Durabilă şi este prevăzut a fi realizat până în anul 2020. În luna septembrie 2017 a fost elaborat de către Autoritatea Urbană a Municipiului Timişoara, Documentul justificativ pentru finanţarea din fonduri europene structurale şi de investiţii 2014-2020, acest proiect fiind cuprins în lista proiectelor prioritare ce se doresc a fi implementate.
	Proiectul propune achiziţionarea a 16 de tramvaie noi articulate cu podea coborîtă, acționate prin invertoare și motoare asincrone de curent alternativ, alimentate de la rețea de contact sau dintr-o unitate de stocare a energiei electrice (montată în tramvai), cu post de conducere la un singur capăt și uși de acces pe partea dreaptă față de direcția de mers înainte, cu posibilitatea de suplimentare cu inca 24 bucati tramvaie în baza art. 221 alin (1) litera a) din Legea nr. 98/2016 cu toate completările şi modificările ulterioare.
Obiectivul general al proiectului îl reprezinta sporirea gradului de confort pentru calatori, a vitezei medii de deplasare si a accesibilitatii tramvaielor, astfel încât transportul public sa devina mai atractiv, încurajând renunţarea la autoturismele private, creându-se condiţiile pentru reducerea emisiilor de echivalent CO2 din transport.
Obiectul de investiţii urmareste ca transportul în comun sa fie adus la standarde moderne, europene, fiind în interesul cetaţenilor, crescând performanţa serviciului de transport urban, dând orasului un aspect modern, propice pentru un transport în comun fiabil, nepoluant. Degradarea condiţiilor de transport duc la abandonarea, de catre o parte a cetaţenilor, la transportul public cu tramvaiul. Prin implementarea proiectului de investiţii ”Înnoirea flotei de tramvaie”, se urmareste reducerea cheltuielilor de exploatare, întreţinere si reparare, cresterea vitezei medii de circulaţie, reducându-se astfel consumul de energie, durata si costul transportului de calatori.
Implementarea acestui proiect va genera urmatoarele beneficii:
- fluidizarea traficului;
- îmbunataţirea siguranţei în circulaţie prin reducerea riscului si a numarului de accidente;
- îmbunataţirea gradului de confort si civilizaţie;
- îmbunataţirea parametrilor de mediu afectaţi de transportul public prin zgomot, vibraţii, emisii de noxe ( CO2, SOx, SOx );
- îmbunataţirea generala a traficului urban în Municipiul Timisoara.
Prin adresa cu nr. 16369/23.07.2019, ADR Vest ne solicită realizarea unor clarificări cu privire la încadrarea valorii nerambursabile a proiectului având codul SMIS 129030, cu titlul ”Înnoirea flotei de tramvaie - etapa II”, între 78,26%-115,01% din alocarea financiara a apelului de proiecte P. I. 4.1 pentru municipiul resedinţa de judeţ Timisoara, şi ne comunică urmatoarele:
• procesul de contractare poate continua doar în condiţia în care solicitantul de finanţare va contribui cu suma aferenta bugetului proiectului, care nu poate fi rambursata din FEDR si Bugetul Naţional,
• conform Instrucţiunii 115/18.04.2019, referitoare la apelurile de proiecte din cadrul Axei 4 si la Lista proiectelor finanţabile pentru fiecare municipiu resedinţa de judeţ pe Axa 4, respectiv adresa AMPOR 81089/008.07.2019, valorile proiectului cu codul SMIS 129030 vor fi modificate astfel încât valoarea eligibila ce depaseste 100% din alocarea financiara a municipiului, va fi considerata contribuţia solicitantului de finanţare.      
Ţinând cont de cele mai sus exprimate, propunem spre aprobarea Coniliului Local al Municipiului Timişoara, următoarele:
- aprobarea  modificării cheltuielilor aferente cererii de finanţare ,,Înnoirea flotei de tramvaie – Etapa II”, astfel:
* Valoarea totală a proiectului în cuantum  de 96.378.403,45 lei (inclusiv TVA);
* Contribuția proprie în proiect  în cuantum  de 49.406.437,13 lei, reprezentând achitarea tuturor cheltuielilor neeligibile ale proiectului, cât și contribuția de 42,02% din valoarea eligibilă a proiectului, în cuantum de 34.036.624,63 lei, reprezentând cofinanțarea proiectului ,,Înnoirea flotei de tramvaie – Etapa II”.
- celelalte prevederi ale HCLMT nr. 229/23.04.2019 rămân nemodificate;
- împuternicirea domnului Primar Nicolae Robu să semneze toate actele necesare şi contractul de finanţare în numele UAT Municipiul Timişoara.

